Новините от Силистренска област: Бр.210/07 декември 2009 г.\nЗадържаха опитен обирджия на банкомати\n*Героят е с подвизи и в чужбина\nЛюбомир ДОБРЕВ, снимки Александър ЛЕВИ\nЕдра риба хванаха служители от сектора за Борба с организираната престъпност в Силистра навръх Никулден. Близо 500 бели пластики, предназначени за изработване на фалшиви банкови карти, няма да бъдат използвани за престъпни цели. Парите на стотици граждани у нас и чужбина ще останат недокоснати от апашите поне този път.\nВ петък антимафиотите задържаха в центъра на Силистра двама мъже, в единия от които е намерен съмнителен пакет. В него са открити пластики с магнитна лента, от които могат да се изработят различни видове банкови карти. Намерено е и електронно устройство, което не само може да чете информацията в магнитните ленти, но и да записва върху тях. Дали върху откритите карти има нанесени данни, предстои да потвърди предстоящата техническа експертиза.\nФалшиви банкови карти са открити и сред личните вещи на задържаните.\nОбискът в домовете на единия от мъжете /и на трето лице/ обаче довежда до още по-голям „улов”. Иззети са микрокамери /от разглобени мобилни телефони/, гнезда за СИМ-карти с допълнително монтиран кабел, компютър, както и инструменти за обработка на метал и пластмаса.\nСами по себе си заловените пластики не са нещо уникално, те могат да се купят и в различни магазини съвсем легално. Важно е каква информация ще бъде записана на магнитната лента. Така другата задача на престъпниците е да се доберат до тайните ви сметки и кодове.\nДвадесет и осем годишният мъж, на който от полицията дават само инициалите – Н.И., е добре познат на силистренските антимафиоти. Още през септември на 2006 г. той беше заловен заедно със свой авер пак с подобен „багаж” и електронна техника, пригодена за фалшифициране на информацията в банковите карти. Три години обаче продължават съдебните дела, затруднени преди всичко заради многото експертизи. Едва преди две седмици Варненският апелативен съд най-после излезе с решение за 2,5 годишна ефективна присъда на апаша. Тъй като тя още не е влязла в сила, Н.И. очевидно е решил да не стои без работа. Любопитно е, че гръцката полиция е успяла да го приклещи, когато се е опитвал да злосторства на територията на съседката ни. За опита да източва парите на гърците съдиите там са му дали 1,5 години затвор, който силистренецът си ги е излежал ефективно.\nВ момента той е с постоянна мярка за задържане под стража.\nСпоред чл. 246, ал. 3 от Наказателния кодекс за подобно деяние се влиза зад решетките до 6 години. Но съдът може да вземе най-различен вид обстоятелства.\nСпоред експертите Силистра е един от градовете в страната, свързани с най-активната дейност на специализиралите се апаши. Някак сме се утвърдили като място, наред с Варна, където се раждат подобни таланти, „завоювали” име вече и по света.\nНа все по-нарастващата изобретателност на престъпниците трябва да се противопостави засилено внимание и грижа по опазване на ПИН-кодовете от страна на гражданите, съветват полицаите.\nРазследващ полицай Светлин Данаилов:\nПазете се сами!\nКато най-ефективна мярка бих посъветвал хората при набиране на ПИН-кода да си закриват по някакъв начин клавиатурата на банкомата. Така, ако има поставена камера в горната част на панела, където най-често се монтират, няма да може да се заснеме кодът. Ако го разберат, престъпниците после лесно го записват на неистинска банкова карта и могат да ви изтеглят парите до стотинка.\nЗаупокойна служба в памет на Доростолския митрополит Иларион\nЗаупокойна служба в памет на Доростолския митрополит Иларион за 40 дни от кончината му бе отслужена в силистренския катедрален храм “Св. св. Апостоли Петър и Павел”от Русенския митрополит Неофит и местни свещеници, съобщи протосингелът на Доростолската митрополия отец Добри Чаков.\nРусенският митрополит Неофит оглавява временно Доростолската епархия до избирането на приемник на митрополит Иларион.\nДо края на седмицата ще бъде съобщена датата за епархийски избори, каза отец Добри Чаков.\nДоростолският митрополит Иларион е номиниран посмъртно за почетен гражданин на Силистра, съобщиха от Общинския съвет.\nТой е първият канонично избран митрополит след възстановяването на Доростолската епархия през 2001 година. Предложен е за почетен гражданин за особени заслуги за развитието и издигането на ролята на богословското образование и наука.\nДвама загинали и трима ранени при катастрофи за денонощие в Силистренско\n37-годишен силистренец е загинал при пътно произшествие рано сутринта в петък в района на с.Нова Черна. Мъжът с инициали С.В. шофирал „Нисан Примера” в посока гр. Русе, но загубил управлението и колата му се ударила в крайпътно дърво, вляво от платното. При удара загинал на място. Дежурна оперативна група от РУМВР - Тутракан извършва оглед на местопроизшествието и изяснява причините за тежката катастрофа.\n59-годишен силистренец загина при тежка катастрофа, станала на 4 декемри около 17.00 ч. по пътя Силистра – Русе, в района на с. Ситово. Мъжът с инициали И.Б. шофирал „Рено Клио” в посока към гр.Русе, навлязъл в насрещната лента и се ударил челно в лек автомобил „Опел Астра”. При удара загинал на място. 37-годишният водач на другия автомобил получил фрактура на глезенна става, а спътникът му – също на 37 години, - комоцио. Двамата пострадали са приети за лечение в силистренската болница.\nПо същото време при друг пътен инцидент край гр.Алфатар тежко пострада 50-годишен жител на града. Д.Д. управлявал лек автомобил „Ланча” в посока от гр.Алфатар към с.Алеково и навлязъл в насрещната лента. При опит да избегне челен удар с идващ насреща товарен автомобил МАН, той се ударил странично в камиона. При сблъсъка получил фрактура на лява подбедрица, контузия на мозъка и вътрешен кръвоизлив. Настанен е силистренската болница в критично състояние.\nПричините за пътните произшествия се изясняват, образувани са досъдебни производства.\nЧетирима силистренци номинирани за „Почетен гражданин”\nЧетири предложения за удостояване със званието „Почетен гражданин” са разгледани на първото заседание на временната специализирана комисия към общинския съвет, съобщи нейният председател Георги Атанасов.\nТри от номинациите са приети и ще бъдат предложени на общественото внимание за мнения. Това са:\n- 20-годишният джудист Златко Цветков, носител на световни, европейски и балкански отличия в три спортни дисциплини и неколкократен носител на отличието „Спортист на годината на Силистра;\n- бившият директор на Драматично-куклен театър „Сава Доброплодни” Стефан Стайчев, който 14 години ръководи културния институт в Силистра;\n- посмъртно е предложен и митрополит Иларион, който през 2003 година бе канонично избран и до кончината му преди месец ръководи Доростолската епархия. Предложението е за особено значимите му заслуги за развитието и издигането на ролята на богословското образование и наука, заради които 4 месеца преди да почине 98-годишният Доростолски митрополит Иларион получи от президента едно от най-високите български отличия - орден „Кирил и Методий”.\n- Заради несъответствие с Правилника е отхвърлена номинацията на Станка Георгиева, д-р по история.\nВ състава на временната комисия за удостояване с почетни отличия на изявени силистренци са включени 11 души - 7 общински съветници и четирима представители на ръководството на община Силистра.\nНа първото заседание са се събрали само шестима души – председателят Георги Атанасов, заместникът му Васил Узунов, общинският съветник Валентин Перчемлиев, секретарят на общината инж. Людмил Стоянов и заместник-кметовете Нели Стоилова и Милен Пенчев. Не са се явили съветниците Драга Неделчева, Руфи Мустафа, Станислав Ковачев, Живко Димов и Цветана Игнатова от общината. „На границата на кворума не бива да се вземат толкова отговорни решения”, коментира Георги Атанасов.\nВременната комисия за удостояване със званието „Почетен гражданин на Силистра” е решила да даде възможност на гражданството да изрази мнение по тези предложения. Мненията могат да бъдат отнасяни писмено до деловодството на общинския съвет. Там гражданите имат възможност да се запознаят и с Правилника за отличията на Общински съвет – Силистра.\nСъгласно Правилника в мандата си всеки общински съвет може само веднъж и по изключение два пъти да удостои изявен силистренец със званието „Почетен гражданин”.\nФирмите в Силистра декларират наполовина повече ДДС\nС 49,1% по-големи средномесечни суми за внасяне по Закона за ДДС са посочили фирмите от Силистренско в декларациите си за месеците август, септември и октомври в сравнение с периода януари-юли 2009 г.\nОсветляването на тези приходи е в резултат на специално предприети контролни действия от страната на ТД на НАП – Силистра – 24-часови наблюдения и засилено физическо присъствие в търговските обекти. Мерките са въведени през август с цел повишаване на събираемостта на данъците и осигуровките, като за осъществяването им се извърши преструктуриране на екипите в отдел „Контрол” и увеличаване с 3/4 на числеността на екипа, извършващ оперативни проверки.\nЗа времето на предприетите наблюдения и физическо присъствие, общите обороти на всички регистрирани по Закона за ДДС при ТД на НАП – гр. Силистра лица са се увеличили средномесечно с 15,52%, в сравнение с отчетените средномесечни обороти за времето от януари до юли.\n544 оперативни проверки са извършили служителите на „Оперативен контрол" за първите седем месеца на годината, а в трите месеца, следващите преструктурирането, проверките наброяват 806.\nОт август т.г. съвместно с митническите органи се извършват и засилени оперативни контролни действия на рискови стоки с цел предотвратяване, преустановяване и разкриване на данъчни нарушения. Въведени са и 24-часови дежурства на граничен пункт – Силистра, в резултат на което са извършени 542 съвместни проверки.\n„Физическият контрол доказа своята ефективност и ние ще продължим да го прилагаме, включително и по време на коледните и новогодишните празници”, каза директорът на ТД - Силистра Димитър Димитров. Той уточни, че приоритетно наблюдения ще се осъществяват на регистрирани по ДДС лица – складове за търговия на едро с хранителни стоки, алкохол и цигари, строителни материали и др.; хранителни супермаркети; магазини за търговия с плодове и зеленчуци, заведения за обществено хранене с големи обороти и др.\nКоледна изложба от ръчни плетива подрежда Съветът по етнически и демографски въпроси\n«Шарено кълбенце, сръчни ръце» е мотото на организираната от Общинския съвет за сътрудничество по етнически и демографски въпроси коледна изложба от ръчни плетива. Стотина ръкоделия са предоставени за случая от домакини от различни етноси, населяващи Силистра и околните селища, съобщи Нурай Неждет, секретар на съвета.\nЕкспонатите са подредени във фоайето на Регионалната библиотека «Партений Павлович» и ще останат там до 11 декември. Според инициаторите изложбата не само ще даде естетическа наслада на посетителите, но и ще напомни за традициите на няколко поколения назад.


Бебето ми има запек. Ами сега? - За здравето днес и утре - woman.bg\nПреди да стана майка нямах никаква идея, че бебешкото ако може да бъде толкова сериозна тема, по която трябва да стана експерт. Не след дълго обаче разглеждах таблици с текстури, форми и цветове. Просто, когато миниатюрното човече се появи и не може само да ти каже как се чувства е важно да имаш максимално много информация, за да му помогнеш да си изгради един сигурен свят, в който да се чувства защитено.\nНа първо място е много важно да знаете, че честотата с която всяко дете се изхожда е индивидуална и зависи от особеностите на неговия организъм. През първити месеци някои деца се изакват по няколко пъти на ден, други само по веднъж, а трети няколко пъти в седмицата.\nИма и случаи, в които коремните мускули на бебчето все още не са достатъчно заякнали и затова му е трудно да се изхожда. В такъв случай някои бебета плачат и стават червени, това обаче все още не означава, че имат запек. Важното е акото да бъде меко, това дори е от по-голямо значение от честотата на изхождане.\nКога обаче бебчето вероятно има запек?\nОсновните признаци за запек при най-малките са следните:\nДискомфорт по време на изхождане\nТвърди и сухи фекалии\nПо начало кърмените бебета страдат по-рядко от запек, но не е изключено и при тях да се получи подобен проблем.\nНай-честите причини за запичане при най-малките е смяна на вида адаптирано мляко, преминаване от кърма на адаптирано мляко или пък промяна в обстановката, като пътуване или някакви стресиращи обстоятелства за цялото семейство.\nАко бебето е кърмено, някои малки промени в начина на хранене на майката биха могли да бъдат от полза. Най-често срещаният проблем е прекалената консумация на млечни продукти, които биха могли да доведат до запек. В такъв случай намалете приема им за няколко дена, за да установите дали това е проблемът. Ако бебето е на адаптирано мляко, потърсете съвет от педиатъра си с какво бихте могли да го замените, за да стане изхождането по-редовно.\nЛеки упражнения и масажи също биха могли да подпомогнат мъничето. Можете да завъртите крачетата лекичко, все едно бебчето кара колело или пък да направите нежен масаж на коремчето като въртите дланта си по посока на часовниковата стрелка около пъпа.\nСпециалистите съветват да увеличите и приема на течности, като внимавате обаче те да не запълнят коремчето прекомерно много и така бебчето да намали приема на хранителни вещества от кърмата или адаптираното мляко. За най-малките са достатъчни по няколко глътки на всеки 2 или 3 часа.\nАко бебчето е захранено, можете да опитате да наблегнете на разхлабващи храни като сливи, круши, овесени ядки или пък броколи.\nНа помощ при упорит запек може да ви дойде и микроклизмата Мелилакс Педиатрик на италианската фармацевтична компания Aboca. Продуктът би могъл да се използва дори при деца, които страдат от синдром на раздразнените черва, фисури или хемороиди. Мелилакс Педиатрик е създаден на основата на мед и освобождава червата, като същевременно с това намалява дискомфорта и възпалението, които се появяват при наличието на запек.\nБлагодарение на комплекса Promelaxin® продуктът, освен изхождащо действие има и предпазващо такова, като предпазва ректалната лигавица. Мелилакс Педиатрик е подложен на стерилизационен процес, което го прави безопасен за използване при малки деца и кърмачета. Той е изграден от комбинация от нектарен мед и манов мед, специално подбрани и обработени в съответствие с тяхното съдържание на монозахариди, полизахариди и меланоидини, обогатени с полизахаридна фракция от алое и слез.


Епикор - AGLEU\nОткрих го съвсем случайно – беше в Trial секцията с мостри в iherb – опаковка от 10 капсули, която подхвърлих някъде и забравих за нея. Но, знаете какъв е животът с малки деца – задължително поне 2 пъти месечно бивате снабдявани с нова доза вируси. Всички имат право да боледуват, но не и мама – мама е стожерът, стълбът, на който се крепи всичко. И за щастие, мама обича да пробва нови неща. На опаковката пише – действа до 2 часа след прием. Кихам и се чувствам зле, пия една капсула Епикор и …толкова. Няма боледуване. Всички са с прозрачна хрема, задна хрема, зелена хрема, кой с каквато хрема може, но аз съм здрава. Хм. Втори опит дава същите резултати; трети до пети, и те. Проверено е от мен, значи е време да тества и съпруга ми. Действа и при него, само една капсула и при първи симптоми и остава здрав!\nИзлишно е да разказвам последните години на тестове и успешни опити, чували сте десетки пъти за тях. За мен Епикор е магия против разболяване и при това абсолютно натурална магия – съдържа единствено ферментат на мая. Не парацетамол, не подтискане на симптомите, а реално спиране на настинките в зародиш.\nВ последните месеци дойде ред на следващия тестващ – Анастасия. Вече е достатъчно голяма за да пие хапчета и първата й среща с Епикор беше след здраво кихане и текнал нос. Взех една от капсулите за възрастни, изсипах 2/3 от съдържанието и й я дадох да я изпие. Не се разболя. Поръчах детски Епикор (125мг и малки капсулки, лесни за преглъщане) и всяка сутрин, когато е на детска градина й давах по една капсула, ако говори носово (“гъгне”), по две. Дозировката е според килограмите.\nРезултатът беше – 5 седмици. Цели 5 седмици без отсъствие от детската градина. Без температура, без хрема, без нищо. Дори стомашно-чревния вирус на сестра й не я докосна. (После имаше известен период в който Епикор беше труден за намиране, а сега отново се появява в iherb, понякога за ограничено време, друг път с по-висока цена).\nНо нека започнем отначало с какво е Епикор – текстът е преведен от официалната им страница.\nНаблюдение на ферментацията\nВ края на 19-ти век C.W. Bloomhall, младеж, който живее в семейна ферма, забелязва, че животните, които са хранени с остатъците от храната на хората, ферментирала с кисело мляко (sour milk) били по-здрави от животните, хранени само със зърнени култури.\nСлед като през 1943 се пенсионира и прекратява работата си в мелничарската индустрия, Блумхал решава да подложи теорията си на тест да провери дали ферментиралите храни носят уникални предимства за здравето. Стартира компанията Diamond V за да развие специален ферментационен процес за създаването на дрождева култура за имунно модулиране, която да подобри здравето и продуктивността на добитъка.\nDiamond V все още е собственост на семейство Блумхал и се е разрастнала до размерите на най-големия и уважаван производител и маркетолог на уникална микробна ферментация за подобряване здравето на селскостопанските животни по целия свят.\nОткритието на EpiCor\nПрескачаме до 1998-ма година. Работниците във фабриките на Diamond V, които ежедневно са изложени на дрождевите култури не отсъстват често по болест. Мениджмънтът на компанията също осъзнава, че боледуванията на човек са по-малко, отколкото в други сходни компании в региона.\nЗащо работниците във фабриката взимат по-малко болнични дни в сравнение с техните колеги в офиса? Сигурно има нещо извънредно, което се случва в самата фабрика. За да открият какво, Diamond V започват пилотни изследвания, сравняващи работниците във фабриката с подобна група от колегите им в офиса. И, както можем да предположим, работниците във фабриката, които имат контакт с дрождевите култури, имат по-силни имунни системи.\nРезултатите от изследванията на имунната система са изключителни – в сравнение с колегите си, работниците във фабриките са увеличили активността на белите кръвни телца, наречени Естествени клетки убийци, по-високи нива на важни антитела IgA (sIgA) и по-ниски нива на възпалителни имунни комплекси. Компанията е решена да създаде нов, естествен и супер-концентриран продукт за подкрепа на имунната система.\nСлед още няколко години на клинични изследвания, които да потвърдят безопасността и ефикасността на хранителния ферментат за хората, се ражда EpiCor. И трябва да отбележим, че е Епикор не е един единствен продукт, а съставка, част от вече много и различни марки хранителни добавки за подкрепа на имунитета.\nКакво е пълноценен хранителен ферментат (Whole Food Fermentate)?\nВсички знаем, че естествената храна е по-пълноценна от силно преработените и рафинирани продукти.\nПълноценен хранителен ферментат е естествена съставка, която е изградена от протеини, фибри, полифеноли, витамини, аминокиселини, бета глюкан и много полезни метаболити, които работят съвместно на различни нива за да подкрепят и засилят имунната система. EpiCor е единственият такъв ферментат и има редица публикувани изследвания за безопасността и ефикасността му. Съвсем просто казано – Епикор е единствен по рода си.\nА какво е “ферментат”?\nФерментат е пълноценен хранителен продукт, произведен при уникален, специализиран ферментационен процес. При този ферментационен процес се използват дрожди за производството на полезни и хранителни вещества и метаболити, които стават част от хранителния ферментат Епикор.\nEpiCor се счита за пълноценен хранителен продукт, защото има минимална обработка и рафиниране. По-точно, EpiCor се произвежда при употреба на натурални съставки, които преминават през ферментация за да се превърнат в пълноценен, натурален продукт. Това не е екстракт, химично синтезиран продукт или отпаден продукт.\nЕпикор, една от най-добрите добавки за подкрепа на имунната система е щателно проучван и тестван за безопасност и ефикасност. Епикор е безопасен и съвместим с хора, които избягват глутен, както и за диети, базирани на растителна храна – вегетарианци и вегани и цели цялостно укрепване на имунната система, а не само временен ефект.\nЗащо ферментатът Епикор е уникален\nEpiCor – пълноценен хранителен ферментат е съставка, произведена при употребата на естествени дрожди (“Saccharomyces cerevisiae”), която преминава през ферментация и изсушаване.\nСедем публикувани клинични изследвания показват как Епикор не само подкрепя имунната система, но я и засилва.\nКак се прави Епикор: Ферментация\nЕпикор се произвежда чрез специален процес на ферментация, заложен като стандарт в хранителната индустрия вече повече от 70 години. При този процес се създават се създава уникална палитра от метаболити, които носят хранителни ползи.\nЕпикор започва от хлебна мая – безопасен естествен микроорганизъм съществуващ в природата и използван от хиляди години за производството на бира, вино, хляб и други храни. Специализираният процес на Ембрия стартира с лишаването на маята от кислород, което кара дрождите да произвеждат подкрепящи имунната система съставки и метаболити като протеини, пептиди, антиоксиданти, полифеноли, органични киселини и нуклеотиди. Този естествен, уникален ферментационен процес съдържа също полезните съставки от клетките на дрождите като 1-3 1-6 бета глюкани и манани. Този уникален продукт се отличава от често срещаните бирена мая или пречистени бета глюкани.\nПоследната стъпка от производствения процес включва специфично и нежно изсушаване за да се уловят специфичните нутриенти, създадени по време на ферментацията. Ембрия смила дехидратирания ферментат и го пакетира в контейнери за съхранение и обработка. Целият процес се ръководи от строги стандарти, които да гарантират високо качество и безопасност.\nКак действа Епикор\n4 нива на имунна защита\nЗа разлика от други витамини или съставки, които са прости имуностимуланти, Епикор е пълноценна хранителна добавка, която клинично доказано подкрепя и засилва имунната система по няколко различни начина:\nИмунен щит: Първа и втора линия на защита\nПърва линия на защита: Епикор подсилва мукозния щит като значително увеличава секрецията на имуноглобулин А в слюнката (sIgA). sIgA е ключово антитяло в слюнката и другите мукусни мембрани. (1) sIgA антитела се намират в очите, носа и другите мукусни мембрани в цялото ни тяло за да помогнат улавянето на патогените преди да могат да ни навредят. (2)\nВтора линия на защита: Епикор подкрепя друго и ниво на имунна защита, като увеличава активността на клетките-убийци. Тези клетки са тип бели кръвни телца, които циркулират в кръвта и органите ни и са бързи и ефективни в откриването и унищожаването на лошите клетки още при самото им възникване или навлизане.(3) Клетките убийци нямат нужда от други клетки за да разграничат “добрите” от “лошите” клетки. (4) Това ги прави много по-бързи в реакцията си да опазят тялото здраво.\nАнтиоксидантите циркулират в кръвта и тъканите и помагат за предпазването на клетките от оксидативни увреждания, които в дългосрочен план могат да се отразят на имунната система. (5) Публикувани изследвания показват, че Епикор помага да се сили имунния щит посредством увеличени антиоксидативни сили в кратки срокове – около 2 часа.\nЗдраве на корема и червата\nВсе повече хора приемат хранителни добавки не само за подкрепа на храносмилателната, но и за имунната си система, защото храносмилателната система играе огромна роля за функционирането на имуннната. На практика, десетки трилиони полезни бактерии в храносмилателния тракт са важна част за това да сте здрави. За да помогнете на бактериите в червата си да оцелеят и живеят, те се нуждаят от храна, наречена пребиотици, която поддържа добрите бактерии като bifidobacteria и lactobacill здрави и в оптимални количества. Епикор действа като пребиотик в сложни модели на храносмилателната система като увеличава bifidobacteria и lactobacilli и важните за чревното здраве късоверижни мастни киселини, наречени бутират.\nНаучете повече от инфографиката за силна имунна система. Download PDF\nЗа какво помага Епикор?\nПубликувани изследвания показват, че Епикор помага на хората да имат повече “здрави дни”, като:\nЦелогодишна подкрепа за дихателната система и здравето на синусите\nПоддържане комфорта на носните пътища\nПоддържане на имунна защита срещу ежедневни предизвикателства\nПодкрепа за здравето на храносмилателния тракт\nОткрийте популярни марки, които съдържат EpiCor ТУК.\nБезопасност и изследвания\nБезопасността е нашият основен приоритет\nВ Embria искаме хората да живеят дълъг живот, изпълнен със здраве. Затова да произвеждаме безопасни и висококачествени съставки за суплементи като ферментатът Епикор е от първостепенна важност за нас. Епикор е преминал през редица изследвания за безопасност, публикувани в Международния Журнал по Токсикология. Администрацията за храни и лекарства на САЩ (FDA) също е оценила клиничните тестове и изследванията за безопасност и процеса на производство и дава на Епикор статуса на нова хранителна съставка.\nИзследвания, носители на награди\nНе всички изследвания са създадени равни. Embria Health Sciences гради върху 70 години наука и проучвания на здравето и съставките на суплементите. … Изследванията на Епикор включват:\nСедем публикувани изследвания с хора\nПет на произволен принцип, двойно слепи, контролирани с плацебо (Златният стандарт при изследванията)\nДве публикувани серии от ин-витро изследвания\nПубликувана статия с обобщение на множество изследвания за безопасност\nОще информация и детайли за Епикор можете да намерите в официалния им сайт.\nВсички изследвания на Епикор са достъпни за производителите на хранителни добавки, здравни лица и други професионалисти в индустрията и могат да бъдат намерени на сайта на Embria Health Sciences. Производителите използват тази информация за да направят описанията за ползите от Епикор, като спазват всички приложими правила на различни правителства по света.\nЕпикор е патентована съставка, която можете да намерите с различни марки. Аз лично купувам от iherb.\nВ България съм го срещала като част от съставките на Natrol – Immune Boost (около 40лв за 30 капсули), а в детски вариант – Резиста Кидс сироп (гранули, които се разтварят с вода и сиропът се използва в рамките на 10 дни) – около 12-14лв за опаковка.\nDelacroix DL et al..” IgA subclasses in various secretions and in serum,” Immunology 1982 Oct;47(2):383–385\nMarcotte, H., Lavoie, M.C., “Oral Microbial Ecology and the Role of Salivary Immunoglobulin A,” Microbiology and Molecular Biology Reviews, 1998 March; 62(1): 71–109. <http://www.ncbi.nlm.nih.gov/pmc/articles/PMC98907/>\nPediatr., J., “Natural killer cells and immune surveillance,” Jornal de Pediatria, 2008 Aug; Vol. 84 no.4 suppl.0\nVivier, E., Raulet, D.H., Moretta, A., Caligiuri, M.A., Zitvogel, L., Lanier, L.L., Yokoyama, W.M. & Ugolini, S.. “Innate or Adaptive Immunity? The Example of Natural Killer Cells”. Science 2011; 331: 44–49. doi:10.1126/science.1198687\nUttara, B., Singh, A.V., Zamboni, P., Mahajan, R. T., “Oxidative Stress and Neurodegenerative Diseases: A Review of Upstream and Downstream Antioxidant Therapeutic Options,” Current Neuropharmacology, 2009 March; 7(1): 65–74\n7 ползи от колагена за коса, кожа, стави и още\nПърви данни за връзката между тежестта на COVID-19 инфекциите и нивата на витамин Д\nоктомври 18, 2019 октомври 19, 2019 Зорница ПавловаЗдравеекстракт от мая, епикор, ферментат на дрожди\nПредишна статия 7 бутилки за вода – моите впечатления\nСледваща статия Впечатления от бутилки и термос Klean Kanteen


Често се случва, че именно върху любимите ви неща остават най-трудните петна. И ако е по-лесно да се справите с проблема върху леките тъкани, тогава върху плътните - това не е лесна материя. Този проблем е особено актуален при дънките. Ако дори и най-малката капка боя е попаднала на любимите ви дънки, вече сте изправени пред избора: изтрийте мръсотията или се сбогувайте с нещата завинаги. Разбира се, всичко зависи от възрастта на петното.\nПреди да изпратите любимото си нещо за анулиране, все пак трябва да се опитате да го съживите.\nКак бързо да премахнете боята от дънки?\nРазбира се, дайте го на химическо чистене. Те използват ефективни почистващи продукти и го правят професионално. Но за съжаление резултатът не винаги е гарантиран. Да, и удоволствието не е евтино, така че паричните средства не винаги ви позволяват да преместите почистването върху раменете на хора, които познават.\nВ този случай можете да опитате да премахнете замърсяването у дома. Но не забравяйте, че в този въпрос най-важното е ефективността. Когато замърсяването още не е пресъхнало и не е имало време да попадне в тъканта, ще бъде много по-лесно да го намалите, отколкото ако поставите проблема в дълга кутия.\nПрекаленото бързане обаче не си струва. Основната грешка на мнозинството е опитът незабавно да избършете дефекта с мокри кърпички. Веднага ще кажем, че подобен метод е неефективен и няма да помогне, а напротив, ще влоши проблема. Най-добрият вариант би бил да се приберете веднага, докато боята е още свежа.\nВкъщи можете да предприемете следните действия.\n4 начина да измиете боя с дънки\nпрах за пране (ако у дома има прах за мазни или трудно премахване на петна, по-добре е да го използвате).\nСмесете тези две съставки в пропорции една към една. Вземете замърсената кърпа и нанесете сместа на дебел слой върху мястото с боя. Внимателно го разтрийте на мръсно място. Каустичното вещество постепенно ще се търкаля и заминава. На нейно място ще има само мазнини. Въпреки това, не се притеснявайте - лесно се отстранява по време на нормално измиване, като се има предвид, че петното е свежо. Следователно, след като премахнете боята, поставете дънките в измиването, след като изсипете порция добър прах за пране.\nНо, за съжаление, не винаги има възможност веднага да се приберете и да шиете дънки. В този случай как да свалите боята от дънките, ако предишният метод не помогна?\nТъй като самите петна от боя са много устойчиви, трябва да използвате по-радикални методи, а именно: нанесете ацетон, бял алкохол, керосин или бензин.\nНо тъй като тези вещества са много агресивни, те трябва да се използват по следната схема:\nПоставете плътно парцал под мястото с петно (салфетка от плат ще направи, но не винаги е под ръка);\nВземете малко агресивно вещество и изсипете на мръсно място. Моля, обърнете внимание, че ацетонът се използва за тънки тъкани, а всички други вещества - за тъмни тъкани;\nОставете за няколко минути - тъканта трябва да бъде навлажнена, наситена с веществото и омекотена;\nВземете разтворителя и нанесете върху парцал или кърпа и разтрийте замърсената зона;\nАко замърсяването не е напълно елиминирано, повторете процедурата.\nСледният метод, който ви позволява да премахнете устойчиви петна от боя, е по-сложен, но много оправдаващ усилието:\nвземете пълна лъжичка прах за пране;\nсапун (домакински, колкото е по-прост, толкова по-ефективен);\nбелина (съдържаща кислород, или както се нарича още - химическа);\nтрябва да се мият в пишещата машина.\nПетното първо трябва да се накисне. За целта използвайте смес от всички горепосочени съставки. В този случай химическият белина ще играе в ръцете ви, тъй като съдържанието на кислородни частици в него премахва най-трудните петна. Съществува мнение и затова самите производители казват, че кислородните частици се активират именно при високи температури на измиване (започвайки от 60 градуса). Но може да се мие и при по-ниски температури. В нашия случай, за начало, белина трябва просто да се нанася върху панталоните заедно с пудра и сапун;\nОставете да омекне за известно време;\nРазтрийте с кърпа. Но не използвайте този метод за избърсване на груби тъкани - това няма да помогне за изстъргване на боята, а само ще повреди дънките;\nИзпращаме панталоните до пералнята с изобилна част прах за пране и белина върху петното.\nВнимание! Ако тъканта е лека, тогава можете да използвате обикновен белина. Съдържащият кислород обаче е по-ефективен.\nАко замърсяването е все още прясно и буквално просто удари дънките, не е нужно да полагате специални усилия, за да го премахнете.\nвземете сапун за пране;\nчетка за дрехи.\nСлед това направете концентриран сапунен разтвор. Потопете замърсената зона на дрехите там. След като тъканта се намокри, добре напечете областта и я разтрийте внимателно с четка в същия сапунен разтвор, докато боята бъде напълно отстранена. След това хвърлете панталоните си в измиването (за предпочитане с температура 60 градуса). В същото време прах за пране може да се използва обикновен.\nКакво друго да изтрие боята от дънки?\nЗа съжаление, също така се случва, че повредите на панталоните са били забелязани в неподходящия момент и каустичното вещество вече е изяло старателно в плата. Или просто няма начин да се справите с повредите на панталоните веднага.\nВ този случай борбата срещу замърсяването ще се проведе на три или дори четири етапа:\nВземете четка или тъп нож и надраскайте тъканта малко, но внимателно, за да не го повредите;\nИмайки остър вид, преминаваме към елиминирането му. В този случай чистият бензин ще ни помогне. Важно е бензинът да е точно това, тъй като колата, предназначена за зареждане с гориво, не е подходяща. Съдържа много химикали и масла, които са вредни за тъканите. В резултат на това няма да се отървете толкова много от замърсяването, колкото ще оставите допълнителни мазни петна. Рафинираният бензин обикновено се продава като по-леко зареждане. Така че под замъгленото място трябва да се постави плътен парцал, за да не се повреди другата страна на панталоните. Потапяме памучна вата или памучен тампон в бензин и започваме да търкаме по краищата, като постепенно се придвижваме към центъра;\nСлед като отстраните основния слой замърсяване, намажете замъгленото място със сапун за пране. Разтрийте добре и изпратете под течаща вода, за да изплакнете петното;\nХвърлете в измиване с много прах.\nТой ще бъде много ефективен преди измиване на замърсеното място, накиснете го. В допълнение към обикновения сапун се използва и разтвор на глицерол, препоръчва се веществото да се смесва с вода. За да направите това, нанесете разтвора върху тъканта до пълното насищане и оставете петното да се подкисели за половин час. След това вече е възможно да се прилагат различни видове каустични вещества.\nСъществува и друг доста необичаен метод за премахване на устойчиво замърсяване.\nсупена лъжица бяла глина;\nсупена лъжица чист бензин;\nсупена лъжица прах за пране.\nВ дълбока купа разредете една до една глина и бензин. Разбъркайте ги до гладкост. Втрийте продукта в замъглено място. Оставете глината върху плата за известно време - докато изсъхне напълно. След това изплакнете с вода и прах и хвърлете в измиването. Крейдата се смесва с бензин на същия принцип.\nСъвети за не съсипване на тъканта\nМаслената боя просто се отстранява със слънчогледово масло. След отстраняване на боята, маслото се отстранява с обикновен почистващ препарат;\nАцетонът се използва за леки тъкани, а керосинът - за тъмните тъкани;\nАко дънките могат да се хвърлят, тогава белият алкохол се използва като агресивно вещество. Това ще ви предпази от светло петно върху тъмни дънки;\nАко боята върху панталоните ви е все още свежа, не се колебайте да използвате ацетон или редовно средство за отстраняване на лак за нокти.\nЧесто петното може да не се появи веднага, което означава, че процедурата трябва да се повтори или да се опита по друг начин.\nНо ако случаят вече е много сериозен, не се обезсърчавайте и просто шийте върху апликацията или нарисувайте рисунка на място. Успех\nКак да почистите килим у дома сами\nКак да почистите желязото: от мащаб и въглеродни отлагания?\nЧервените боровинки са пазителите на вашето здраве!


Вашето IP: 3.238.235.155\nСъжаляваме но вашият IP адрес не е в White листа на нашият сървър за управление.\nМоля ако смятате, че това не редно свържете се с нас.\nАк не виждат икони в менюто за управление, то вероятн не сте наш клиент използващ ресурс на нашият клъстер. Моля ако желаете повече информация ни пишете на email:\ninfo [at] rk-ware [dot] net\nУправление на Наети или Колокирани сървъри\nЗа да управлявате вашите колокирани сървъри или нает ресурс моля изберете от менюто тип на управление. Препоръчваме ви да използвате FLASH базираната версия за управление.\nТя е пълнофункционална и с нея може да управлявате всички параметри до които имате достъп. HTML версята може да използвате ако на вашата работна станция няма инсталиран FLASH. Имайте предви, че при нея има ограничения на възможностите за управление.\nТъй като използваме SSL криптирана връзка за управление, Ви препоръчваме да изтеглите и инсталират сертификата от менюто в ляво. Сертификатът е наличен за операционни системи Windows, MAC Linux. Моля ако не желаете да инсталирате сертификата при логин в системата потвърдете изключението на безопасността.\nИмайте предвид, че достъпът до управлението на клъстера става с предварително добавен IP адрес в White лист на нашият Firewall. Ако не виждате иконите за управление в лявата част на менюто, се уверете, че се опитвате да достъпите системата от IP адрес който сте ни предоставили. В противен случай, системат ще филтрира всички заявки към и от системат за управление на клъстера. Ако имате затруднения относно използването на системата моля сържете се с нас.\nПрепоръчваме ви ако често изплзвате менюто за управление на клъстера да инсталирате Enhanced Authentication Plugin, наличен за изтегляне в долнат част на страницата за оторизация . Всички описани стъпки повишават сигурността ви и не са задължителни. Управлението може да се извършва и без инсталирането на сертификат и Enhanced Authentication Plugin.\nЗа всички въпроси относно управлението на нашата система моля свържете се с нас на посоченият EMail, или изберете удобен за Вас начин от менюто "Контакти".\nR & K Consulting Ltd.


Още 13 райски местенца за интроверти - Градове - Пътуване - - Jenite.bg\nНачало / Пътуване / Градове / Още 13 райски местенца за интроверти\nпо статията работи: Мария Ангелова | 04.07.2014 | 16:10\nПрочитания: 762 1\nПредлагаме ви още няколко идеи къде да прекарате почивката си, ако обичате тишината и спокойствието\nМоро де Сан Пауло е един от най-тихите островни градове в света. Единственият начин да стигнете дотук е с лодка или на малък самолет. На острова автомобилите са забранени – абсолютна тишина и спокойствие.\nТова малко разноцветно селце се намира на върха на хълм в иракската провинция Дахук. Дължината на Амедия е 1000 м, ширината – 500 м, а надморската височина – 1400 м. Легендите разказват, че в околностите на селцето живели персийски жреци, които можели да правят магии, а според някои изследователи именно оттук тръгват Влъхвите, за да се поклонят пред Младенеца.\nБайрън Бей е малък австралийски курорт. Мястото е известно с невероятното си разположение, което позволява да се наблюдават зрелищни изгреви и залези над океана. Освен това на носа в Байрън Бей в края на лятото и началото на есента могат да бъдат наблюдавани гърбати китове и делфини.\nОбщо около 200 души живеят във френското градче Шишилян, на надморска височина от 1000 до 2000 м. Над Шишилян се издига връх Егий, известен като Недостижимата планина. Причината е, че до 1492 г. върхът не е покорен. Смята се, че тук се е зародил алпинизмът, тъй като това била първата планина, на която хората се качили не с цел, а от чисто любопитство.\nТова средновековни селце е надвиснало като орлово гнездо на височина от 427 м над морето. Панорамата, която се разкрива оттук, е зашеметяваща. Намира се недалче от Ница и ще ви впечатли със средновековните си тесни улички и ниските масивни порти на къщите.\nНа по-малко от 35 км югозападно от португалската столица Лисабон ще откриете това миниатюрно селце с по-малко от 10 жители. Днес то е известно с отличния си пясъчен плаж и отличните си вълни за сърфистите.\nПучишча е малко селце на крайбрежието на хърватския остров Брач. Името му идва от латинската дума puteus – "кладенец" и е свързано с изворите в региона. Районът е известен със своите майстори, които обработват камък, а материал от каменоломната край Пучишча е използван при строителството на Белия дом.\nЗа още красиви виртуални пътешествия станете част от Jenite.bg във Facebook!\nRadinela Karadjova 04.07.2014|16:14\nСтрахотни предложения,определено за мен почивката трябва да е изпълнена със спокойствие,тълпите и шумотевицата ме изморяват.


Никол Станкулова очарова последователите си без грим и прическа - Tialoto\n14 април 2021 17 40\nВодещата показа естествената си красота\nКрасивата телевизионна водеща Никол Станкулова показа, че и без грим и прическа изглежда невероятно добре. Стройната синоптичка сподели с последователите си в Instagram свои снимки, на които е без макиаж, а дългата ѝ, кестенява коса, която обикновено е оформена на букли, е небрежно вързана на кок.\nСтанкулова е написала до кадрите: „Messy hair...“, а постът ѝ е събрал близо 2 хиляди харесвания. Много от нейните фенове и последователи са коментирали визията ѝ с думите „красива“, „стилна“, „любима“ и т. н.\n33-годишната Никол стана майка през ноември 2018-а на дъщеричка, която носи името Теа. Тя е много потайна относно личния си живот, но се знае, че половинката ѝ – Теодор Минев е наследник на една от най-богатите фамилии у нас.\nПоне с тези снимки хубавицата може да опровергае клюките от недоброжелателите си, които я укоряват, че красотата ѝ се дължи на пластичната хирургия.\nпрогноза макиаж без грим времето Никол Станкулова bодеща\nИлиева ( преди 4 седмици )\nТая е толкова отвратителна-със супер криви крака, а на пистата на челото й може да кацне Боинг. Направо не знам откъде й идва самочувствието, писна ни да гледаме прости и противни връзкарки на екран-има толкова хубави и интелигентни млади хора!!!\nТя има грим и прическа.\nНикита ( преди 4 седмици )\nБъдете коректни има очна линия и за косата се е погрижила да я прибере симпатично. Без грим и прическа е когато си го почистил грима вечерта и станеш в 6.. тогава да се селфира.\nКънчо Путкодеров ( преди 4 седмици )


Прокуратурата "приземи" първото дело за "Авиоотряд 28" - България | Vesti.bg\nПрокуратурата "приземи" първото дело за "Авиоотряд 28"\nПървото от серията разследвания около сагата с "Авиоотряд 28" вече е прекратено от прокуратурата\n8 юли 2014, 19:21, oбновена в 19:32\nС лед 5 години разследване прокуратурата "приземи" първото дело за "Авиоотряд 28". От ГЕРБ два пъти внасяха сигнал за сделката за закупуване на два самолета "Еърбъс", но накрая е преценено, че няма извършено престъпление, съобщава Правен свят.\nПървото от серията разследвания около сагата с "Авиоотряд 28" вече е прекратено от прокуратурата. Това съобщили за "Правен свят" от държавното обвинение, като поясниха, че постановлението е на прокурор от Софийската апелативна прокуратура. Става дума за разследването на сделката за закупуване на два употребявани самолета "Еърбъс" за нуждите на "Авиоотряд 28".\nДоговорът бе сключен от правителството на Тройната коалиция през 2008 г., а сигнал до прокуратурата бе внесен от правителството на ГЕРБ на следващата година. На 10 август 2009 г. Софийската градска прокуратура съобщи, че образува досъдебно производство срещу виновни длъжностни лица от Министерство на транспорта, за извършени престъпления по служба във връзка с обществената поръчка за доставка на самолетите. В следващите 4 години разследването остана "на трупчета".\nПрез изминалата година обаче последваха нови скандали, доклади и поредица сигнали в прокуратурата за "Авиоотряд 28" и група депутатите от ГЕРБ изпаднаха в конфузна ситуация, след като на 7 ноември м.г. внесоха демонстративно нов сигнал за същата сделка. Тогава Красимир Ципов каза, че има съмнения и опасения за извършено престъпление, а колегата му Станислав Иванов допълни, че разполагат с документи, които са налични, защото такава проверка вече е правена и е приключила с доклад, но прокуратурата не се е задействала.\nСлед като ГЕРБ спечелиха изборите през 2009 г., параметрите по сделката бяха променени и в крайна сметка новото правителство гласува закупуване само на един самолет, а договорът за другия беше прекратен.\nКабинетът на ГЕРБ постига договорка фирмата доставчик да не иска обезщетения за върнатия "Еърбъс". На едно от заседанията на Министерския съвет тогава транспортният министър Александър Цветков уведоми колегите си, че ведомството му няма да може да си възстанови платените суми за правото на ползване на отказания самолет.\nСтавало дума за платени 1,012 млн. долара. Тогава стана ясно, че от предаването на самолета до прекратяването на договора, той е бил на разположение само на Авиоотряд 28. След повторното внасяне на сигнала от ГЕРБ, прокуратурата се е задействала и на 27 декември 2013 г. делото е било частично разделено.\nПроизводството е било прекратено в частта, в която се е водело за престъпления по служба, но е продължило разследване за неизгодна сделка. През април т.г. досъдебното производство е било окончателно прекратено от Софийската апелативна прокуратура, като в постановлението е записано, че липсва състав на извършено престъпление.\nИзточник: Правен свят, БГНЕС\nГЕРБ: Няма данни за престъпление с "Авиоотряд 28"\n"Авиоотряд 28" окончателно мина на подчинение на министъра на транспорта


Кмет и зам.-кмет прерязаха лентата на първата боксова зала в Стара Загора - starazagora.utre.bg\n05 септември 2017, 09:31 | starazagorautre.bg\nИнициативата е на фондация „Природа и здраве“ и СНЦ „Боксов клуб Стара Загора“\nКметът Живко Тодоров и ресорният зам.-кмет Красимира Чахова прерязаха лентата на първата общинска боксова зала в Стара Загора. Тя се намира в кв. „Три чучура – юг“, до XI-то Основно училище „Николай Лилиев“. Залата разполага с ринг, съблекалня, баня, 2 гладиатора, лежанка, две шведски стени, 10 боксови чувала за тренировки и пейки за сядане.\n„Благодаря на Стефанка Райкова, че успя да организира всичко това – за кратко време да се направи ремонт на залата, да се съберат треньорите и децата, които ще тренират тук – каза в приветствието си Живко Тодоров. – Благодаря на Петър Чобанов за това, че даде своя принос в Стара Загора да има боксов клуб, какъвто не сме имали от години. Знаете, че нямахме дори лицензиран треньор, който да може да води тренировки. Сега имаме истински боксов клуб, който да участва в първенствата, да може да постига и успехи. За нас е много важно подрастващите да са в залите, да спортуват и да тренират. В днешно време изкушенията на улицата са много. Те са свързани с алкохол, наркотици и други предизвикателства. Ние инвестираме толкова много в спорта, за да може младите да са тук, да се борят да постигат успехи и да си пробиват път в живота, а не да търсят други възможности за изява на улицата и да провалят живота си. Дай Боже тази зала да донесе много успехи и да създаде шампиони за нашия град. Желая Ви успех!“\n„От името на Българската федерация по бокс и нейния президент Красимир Инински искам да поздравя организаторите и създателите на това спортно съоръжение – каза на свой ред Венцислав Николов. – Сигурен съм, че тази зала ще доведе до резултати като на четирикратния европейски шампион Даниел Асенов. Един от девизите на спорта е „Нокаут на допинга и на дрогата“. Нашата цел е точно тази – да ликвидираме тези порядки сред младежта, да ги доведем в залата и оттук нататък те да се развият като равноправни членове на нашето общество. Няма да скрия и своето задоволство, че именно старши треньорът Щилиян Кабранов поема работата, което е гаранция за успехи на старозагорския бокс.“\nИнициативата е на фондация „Природа и здраве“ и СНЦ „Боксов клуб Стара Загора“. Клубът съществува от миналата година и в него тренират 10 деца и 8 мъже. В актива на клуба вече има сребърен и бронзов медал от републикански състезания, съобщи председателят на фондацията Стефанка Райкова. „Когато преди година се появи идеята за залата, в лицето на кмета срещнахме страхотна подкрепа“ – каза тя. Стефанка Райкова благодари на хората, помогнали за създаването на боксовата зала: Красимир Станев от „Агроконсулт“ ЕООД, Румен Райков от „ВиК“ ЕООД – Стара Загора, Димитър Петков от „НИПИ-М“ АД, Христо Миланов от „ВИК Ремонт“ ООД, Тонка Георгиева от „Логос“, Иван Колев от „Металик“ АД и др. След официалното откриване на новата зала се проведоха демонстративни срещи в боксовия ринг.\nсредствакметСтара Загораобщинаоткриванетренировкибоксова зала


Начало Спорт Майката на Джокович: Държат го като затворник, условията са ужасни\nЧленове на семейството на Новак Джокович и негови почитатели излязоха на улиците в Белград. Така те изразиха подкрепата си към световния №1 в тениса, когото граничните власти в Австралия не допуснаха в страната.\nБаща му Сърджан вчера обеща, че ще изкара хората на улицата, ако не позволят на Новак да играе на Откритото първенство на Австралия. Също вчера Сърджан Джокович сравни сина си с Иисус Христос пред изданието The Age.\n„Иисус са го приковали на кръста и са издевателствали над него. Точно така искат да разпнат и Новак, да го поставят на колене и да се отнесат с него несправедливо“, заяви той и определи действията на Австралия като „политически“.\n„Държат го като затворник, условията са ужасни. В хотела, ако това може да се нарече хотел, има хлебарки, храната е ужасна“. Това заяви майката на Новак Джокович Дияна относно центърът за настаняване на бежанци в Мелбърн, където световният номер 1 в тениса бе настанен, след като му бе отказано да влезе в Австралия.\nБащата на сръбския тенисист Новак Джокович Срджан се обръща към привържениците на сина си по време на протест в подкрепа на сина му в Белград, на 6 януари\nДжокович ще трябва да изчака във въпросния център до понеделник, когато съдът ще разгледа неговата жалба срещу отказаната му виза и ще бъде взето крайно решени дали той ще може да участва в Откритото първенство на Австралия.\n„Говорих с него преди няколко часа. Той е добре, разговаряхме за няколко минути. Опитваше се да заспи, но не можеше. Можете да си представите как се чувствам като майка, чувствам се ужасно през последните 24 часа. Държат го като затворник не е честно, не е човешко. Надявам се той да остане силен, ние също се опитваме да му дадем сили. Надявам се да спечели“, сподели Дияна на протеста.\nПривърженици пред хотел Парк, където се смята, че сръбският тенисист Новак Джокович е задържан в Мелбърн\nПрипомняме, че деветкратният шампион от Откритото първенство на Австралия бе спрян от граничен контрол на летището в Мелбърн. Тенисистът няма поставена ваксина срещу COVID-19, което е едно от условията за влизане в страната. Видът виза, за който тимът на спортиста е кандидатствал, не позволява да се направи медицинско изключение за неваксинирани. Адвокатите на Джокович обжалваха решението и на заседание бе решено, че той няма да бъде депортиран до понеделник, когато съдът трябва да вземе окончателно решение.\nАустрелиън Оупън 2022 започва на 17 януари, а във вторник ще станат ясни имената на всички играчи на турнира.\nпредишна статияПетков пред депутатите: Имаме ясна позиция за РСМ, задължителна ваксинация няма да има\nСледваща статияВасилев: Технически сме готови за приемане на еврото през 2024 г.


Evi's Maisonette - НАЙ-НИСКИ ЦЕНИ от agoda.com\nLongos, Гайос, Паксос, Гърция, 49082 - Покажи на картата\nПовече за Evi's Maisonette\nУдобно проектиран като за бизнесмени така и за почиващи туристи, Evi's Maisonette е идеално разположен в Gaios - една от най-посещаваните части на града. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nВъзползвайте се от богатството на ненадминатите услуги и удобства в Гайос. За удобството и комфорта на гостите хотелът осигурява коли под наем.\nКато допълнение всяка хотелска стая предлага широка гама от удобства. Много от стаите са с климатик, хладилник, бюро, балкон/тераса, DVD/CD плейър, за да удовлетворят и най-изискания вкус. Освен това в хотела можете да се възползвате от множество предложения за приятно прекарване на свободното време. Насладете се на несравнимото качество на услугите и престижното местоположение на Evi's Maisonette.\nВсички типове туристи (29)Двойка (22)Самостоятелно пътуващ (1)Семейство с малки деца (1)Семейство с големи деца (1)Група (4)


Трите лидера в Испания се издъниха, титлата е ничия | sportcafe.bg\nЛуд завършек в Испания след издънката и на Реал\n05.05.2014, 08:32 (обновена 05.05.2014, 08:46)\nРоналдо и Бейл не стигнаха за повече от 2:2 срещу Валенсия, а победа можеше да е решителна за титлата.\nБарса каза "адиос" на титлата - 2:2 с Хетафе\nИспания събра космически коефициент\nБанановата революция на звездите\nАвтоголове и Меси донесоха щастлива победа на Барса\nАтлетико, Рома и Ливърпул vs Големите пари\nРеал се провали в неделя вечер - стигна само до 2:2 с Валенсия у дома, а можеше и да загуби. Неиграещите за нищо гости водиха с 2:1 до третата минута на добавеното време, когато невероятен гол на Кристиано Роналдо спаси "балета".\nРемито завързва страхотен възел около титлата, след като през уикенда Барселона направи 2:2 у дома с Хетафе, а Леванте удари лидера Атлетико с 2:0.\nАтлетико води с 88 точки от 36 мача. Барселона има 85 от 36 двубоя, а Реал е с 83 от 35 срещи.\nДо края Атлетико приема Малага и гостува на Барселона, а каталунците преди това трябва да отидат на стадиона на Елче. В следващия кръг Реал гостува на Селта, но преди това в сряда е на стадиона на Валядолид. В последния си двубой, Роналдо и компания приемат Еспаньол.\nАко Реал спечели в сряда ще събере 86 точки. И при условие, че за разлика от изминалия кръг, трите лидера победят в следващия, преди последния уикенд на сезона ще имаме класиране: Атлетико 91, Реал 89, Барселона 88 точки.\nТова би означало, че на Атлетико трябва точка на "Камп ноу", за да остане на върха - при равни точки с Реал, шампион е тимът на Диего Симеоне, който има по-добър баланс в преките сблъсъци.\nБарса трябва да гони победа, която я праща пред Атлетико пак по преки срещи, но... е много вероятно да направи Реал шампион. Ако "балетът" не изгуби точки до края, ще чака успех на каталунците за титла.\nНе се обзалагайте, ако Реал набързо поведе с 2-3 на нула срещу Еспаньол, на "Камп ноу" да не стане Х...\nOще: атлетико барселона примера дивисион реал мадрид


Супа с три вида лук\n180 грама лук, праз (около 2 стръка)\n150 грама лук, червен (около 2 средни глави)\n150 грама лук, кромид\n120 грама картофи (приблизително 1 брой)\n100 грама кашкавал "Витоша" (или друго предпочитано полутвърдо сирене)\n1 с.л. сушени зеленчуци за бульон, сол и пипер на вкус\nЗагрейте в тигана зехтина на умерена температура и запържете трите вида нарязан на филийки лук, докато станат златистокафяви, като непрекъснато разбърквате. Сложете солта и пипера, добавете вода, колкото да покрие сместа и прехвърлете в тенджера. Обелете картофа, нарежете на кубчета и го прибавете към лука. Разтворете сухите зеленчуци във вода и добавете в тенджерата. Сложете капак и оставете да покъкри, докато картофите омекнат.\nОтделете част от супата, разбийте я с пасатор и върнете обратно в тенджерата. Сервирайте супата с настърганото полутвърдо сирене (кашкавал)\nКалории за 100 грама - 135 калории\nСупата е за около 4 порции (по 185 грама порцията).\nПорцията е предвидено да се поръси с 25 грама кашкавал. Ако поръсите с 10 грама кашкавал, ще спестите около 50 калории на порция.\nХранителна информация за Супа с три вида лук ще намерите в нашата база данни. За ястието има данни за калории, белтъчини, мазнини и въглехидрати. Може да използвате ястието във ваши менюта. Данните за хранителната информация са изчислени от източника и са въведени в нашата база данни, в категория Добавени продукти. Обръщаме внимание на факта, че данните са прогнозни, в зависимост от източниците на информация посочени на сайта.


Ефектът от ароматизирането на примамките и захранките .. - Първи Български Зоопортал\nЕфектът от ароматизирането на примамките и захранките ..\n…отдавна е доказан при класическия риболов с естествена стръв. Спинингистите обаче не приемат атрактантите еднозначно – едни вярват в тяхната полза, други ги отричат.\nАко разгледаме поведението по време на ловуване на два популярни хищника, каквито са щуката и костурът, ще видим, че всеки от тях си има своите приоритети. Щуката разчита почти изцяло на засадата по време на ловуване. Застанала неподвижно в изгодна за внезапна атака позиция, тя забравя за обонянието си и залага преди всичко на зрението и на страничната линия. Острият й поглед не изпуска нищо от кипящия живот наоколо. И ако някоя жертва има неблагоразумието да я приближи, връхлита върху нея от засада. Ако атаката се провали, хищникът не се впуска в преследване, а се връща на старата позиция. Оттук се е оформило мнението, че щуката не реагира на ароматно обогатени примамки.\nИма обаче и друга версия за взаимоотношенията „агресор-жертва”. Правени са опити с пускане на ранена рибка, която кърви обилно в територията на постоянно обитаваща щука. Дори да не е настроена за лов, „тигрицата” усеща кръвта и тръгва настойчиво да търси източника, забравяйки за традиционните ловни похвати. Очевидно миризмата на кръв възбужда хищническите рефлекси, подсказвайки близостта на ранена жертва. На базата на това опитни риболовци правят леки странични прорези с остър нож на закачената на куката рибка – стръв, за да провокират интерес у хищника с кървенето. Понякога това има по-силен ефект, отколкото енергичната съпротива на потенциалната жертва при опитите й да се освободи от куката.\nПоведението на костура е коренно различно. Както е известно, това е стадна риба и в периоди на активно ловуване на преден план излиза конкуренцията кой пръв ще се добере до жертвата. Гладът ги гони, а понякога набелязаните за жертви рибки са трудни за достигане. На пръв поглед като че ли предимство в осигуряване на прехраната има зрението, но е доказано, че костурът разчита еднакво и на зрение, и на обоняние, и на странична линия.\nИма случаи, при които раираният бодливец преследва изкуствената примамка почти до брега, без да я атакува. Очевидно изпитва някакви съмнения относно автентичността й. Но ако същата примамка е обмазана с апетитна за него миризма, да речем с аромат на торен червей, нещата се променят. Рибата забравя за съмненията си и атакува още при следващото замятане. След първия удар следват и други. Внезапно появилата се привлекателна миризма буквално го подлудява.\nПрактиката показва, че такава рязка промяна в поведението не е на всяка цена. Очевидно костурът не е равнодушен към атрактантите, само че проявява пристрастия, без да е установено точно по какви правила. Може само да се каже, че аромати, които са ефективни през зимата, обикновено не са добре приети през лятото и обратно.\nЗа да работят добре ароматизаторите, трябва да се знае каква е основната хранителна база (рибки, червеи, насекоми и т.н.) на хищника в конкретния сезон и на конкретния водоем. И на тази база да се търси печеливш аромат. Защото дори на два съседни водоема със сходен климат и релеф изобщо не е сигурно, че храната на търсения хищник е сходна.\nОбработената с атрактанти изкуствена примамка може да бъде актуална за определен период от време, примерно 30-40 минути, после водата неминуемо отнема от миризмата и се налага освежаване. В заключение като препоръка: не смесвайте различни аромати на една и съща примамка!\nНалагат светлоотразителни облекла в лова\nВ закона за лова и опазване на дивеча досега няма строги изисквания по отношение облеклото на ловците. През последните години масово се наложиха камуфлажните костюми – някои маркови, други излезли от употреба в армията и ползвани като „втора ръка”. Но маскировъчните нюанси се оказват нож с две остриета – от една страна, дават възможност за прикритие от очите на дивеча, от друга обаче, стават предпоставка за нелепи инциденти. Липсата на ясна видимост, особено в мрачно или мъгливо време, е причина за поредица от наранявания на ловци по време на ловни излети. Някои се разминават с малко, но има и тежки инциденти, включително и смъртни случаи от началото на ловния сезон.\nЕксперти от Агенцията по горите и Съюза на ловците и риболовците в България са притеснени от тази тревожна тенденция и търсят начини в максимална степен да се обезопасят ловните излети. Изготвиха нови инструкции по безопасно боравене с оръжието, по цялостното провеждане на груповите излети, даже задължиха дружините да разполагат със заредена аптечка за оказване на първа помощ при групов лов на едър дивеч. Очевидно дойде време и ловците да бъдат задължени да носят светлоотразително облекло. Засега инструкциите изискваха само гоначите да са снабдени с такава екипировка – жилетки, шапки, ленти, не е указано точно какво да е то. Видимостта между разположените на пусии хора е от съществено значение за предпазване от инциденти и стрелба в грешна посока.\nИнструкциите са категорични: стреля се само по ясно видима цел, независимо от състоянието на времето. Но в гората всеки сам взема решението, за което понякога има на разположение само секунда. И така се стига до фатални грешки.\nСветлоотразителните облекла са въведени като задължителен аксесоар при ловни мероприятия в скандинавските страни, във Франция, Канада, някои щати на САЩ. Явно и нашите ловци ще ги навлекат, както предвиждат промените в закона, макар и върху толкова популярните камуфлажни костюми. Няма да ги загрозят, просто може да им спасят живота.\nИнцидент в семейството на чешки политик\nГолемият син на чешкия външен министър Карел Шварценберг сериозно пострада по време на лов. 44-годишният Йоханес Шварценберг се включил в групов излет за дива свиня край замъка Орлик в Южна Чехия, но по време на гонката пострадал тежко вследствие на нелеп инцидент. Дошлите на място медици установили множество наранявания. Пострадалият незабавно бил транспортиран до болницата в град Писек, а по-късно преместен в Прага. Хирурзите са направили повече от 30 шева на лицето му.\nМинистър Шварценберг коментирал впоследствие, че синът му заминал на лов с намерение да изпробва новата си пушка. Разследващите органи установили взрив в ствола на карабината, вследствие на което се е стигнало до нараняванията. Тепърва ще се изясняват какви са причините за това и каква е вината на пострадалия.\nКарел Шварценберг произхожда от една от най-влиятелните фамилии на бившата Австро-Унгарска империя. По време на комунистическия режим живее в Австрия и Германия. Връща се в родината си след демократичните промени, а от две години заема висш пост във властта. Наскоро обяви, че ще се кандидатира и за президент на Чехия.\nTags: Риби, Риболов\nРиболов на кефалВ популярен курорт открили нови видове риби


Венета Нейнска по следите на Шубертовия "Странник" | Impressio.dir.bg\nСОНАТИТЕ НА ШУБЕРТ\nВ пет концерта в Гьоте-институт пианистката ще изпълни всички 21 сонати на Шуберт и емблематичното му произведение "Die Wanderer-Fantasie". Първият рецитал е на 28 март от 19:00 ч.\nРедактор: Impressio / 28 март 2019 / 12:01 1448 Прочита 1 Коментара\nГьоте-институт България със своя близо 100-годишен роял на легендарната марка "Бехщайн" ще бъде домакин и съорганизатор на едно необикновено музикално събитие.\nЗа първи път в България ще бъде представен цикъл, включващ изпълнения на всички 21 сонати на Франц Шуберт, както и на емблематичното произведение "Die Wanderer-Fantasie".\nЗа Фантазия "Странникът" се носи легендата, че майсторството, което изисква е така голямо, че дори самият композитор не е можел да го изсвири без грешка.\nШуберт е един от най-видните представители на Виенската школа, както и водеща фигура на романтизма. Автор е на 20 опери, 9 симфонии, над 600 песни, но неговите 21 сонати се смятат за най-значимото му клавирно постижение. Те са едни от най-мелодичните и в същото време задълбочени произведения в клавирния репертоар.\nС амбициозното начинание да изпълни за първи път в България всички 21 сонати се заема младата пианистка Венета Нейнска, която със своя огромен талант и енергия в последните години се превърна в едно от най-разпознаваемите имена на българската класическа музика. Тя започва музикалното си образование в България, като продължава да се развива в САЩ и Лондон в класовете на музиканти като Имоджен Купър, Алексей Наседкин и Доминик Мерле. Днес тя е пианистка от световна величина с множество спечелени награди, сред които Първа награда на Седмия конкурс за пианисти в Ларнака, Кипър, Втора награда от конкурса "Кристофър Дюк" в Уотфорд, Великобритания и Трета награда от конкурса "Зайлер" в София.\nНейнска работи усилено не просто за развитието на музикалната сцена у нас, но и за налагане на класическата музика като част от образованието. Създател е на проекти като "Концерти на възглавници", Музикално училище на възглавници и фестивала SM&RT. Образователната линия е и пресечната точка между дейностите и мисиите на Венета Нейнска и Гьоте-институт - поради тази причина тя ще изнася кратка въвеждаща лекция преди всеки концерт. Така публиката не само ще има възможността да се наслади на виртуозните й изпълнения на Шуберт, но и да научи повече за живота и творчеството на един от най-видните композитори на 19-ти век.\nВсички пет концерта от поредицата са с вход свободен. Първият ще се състои в четвъртък, 28 март, от 19:00 ч. в Гьоте-институт. Очаквайте скоро пълната програма на останалите четири концерта от цикъла.


Защо не ходя на благотворителни концерти – Център за независим живот\nЗащо не ходя на благотворителни концерти\n20/11/2011 Нина Жишева 0 comments\nСедя и слушам по телевизията певеца Иван Динев –Устата. Той обяви с треперещ глас за своя благотворителен концерт на 30 ноември, организиран от него, за да събере пари за лечението на малката Снежи, която е имало лошия, жестокия шанс да се роди с коварното заболяване ДЦП. Сърцето ми се поклони пред добротата на човека, на певеца, на обществената личност Устата, тънка струнка в душата ми трепна заедно с гласа му, сълзите в гърлото му заседнаха и на моето. Но….\nАз няма да ида на този благотворителен концерт. Не защото не ми се иска Снежи да баде излекувана. Напротив! Бих дала половината от душата си, ако знаех, че с това бих помогнала поне на едно дете да проходи отново, да ожули коляно, тичайки с другарчетата си. Просто не смятам, че това е начинът! Хубаво, да предположим, че аз ида на този концерт, дам своите двайсет лева, изпратим Снежи в Израел на лечение. До тук, пекрасно!… Но какво ще се случи с Иванчо, с Петърчо, с Маги, с Борянка, с Цвети, със стотиците други, които също са имали нещастието да се сдобият с диагнозата ДЦП? Техните майки не познават Устата, не познават Нешка Робева. Не знаят никого от ансамбъл Българе. За повечето от тях всичко това са само имена на личности, заслужаващи дълбокото ни уважение, но не защото правят благотворителни концерти, а защото си вършат работата добре, прославят с таланта си прекрасното кътче, наречено България.\nЗдравето, лечението и социалната грижа за българските деца не е отговорност на певци, танцьори, лица от екрана, актьори. Тази отговорност е отговорност на държавата!!! Според мен Устата би направил много повече, ако беше организирал подобна проява, с която да изрази своята позиция пред правителството, пред държавата, че той, неговите колеги, майките на децата с увреждания, хората с увреждания в България настояват пред това правителство да поеме своите ангажименти към своите граждани, които по едно или друго зло стечение на обстоятелствата са получили някакво увреждане. Не изстраданите пари, събирани лев по лев, са изходът от срамната ситуация. Децата на България имат своето законно право да бъдат лекувани, те имат право на щастливо детство без благотворителни концерти. И тази държава е длъжна да поеме своите ангажименти за това. Не бива да й позволяваме да абдикира от задълженията си и да се прави на много велика, като поощрява благотворителността, когато става въпрос за здравето на деца, за здравето на хора.\nА след това аз бих отишла на един благотворителен концерт, в който да се опитаме да съберем парички, за да подарим, например, на Снежи едно прекрасно пътуване до Дисниленд. Но лечението, здравето и рехабилитацията й не бива да се решават с благотворителност. Благотворителността е прекрасно нещо, но целите й са други! Не може здравето на българските деца да бъде залагано на картата на благотворителността, защото е твърде възможно целта на концерта да се провали, да не успее да събере достатъчните средства. И ТОГАВА?


Първата политическа сила ИТН няма да води преговори за нов кабинет - Важно от "Власт" - КЕШ Медия - Новини, икономика, бизнес, анализи - България\nНяма се да водят разговори за постове и министерски кресла, няма да се влиза в скрити или нескрити политически договорки. Това заяви на пресконфенция представителят на „Има такъв народ” Филип Станев. Това е безумно от наша гледна точка, заяви тай, като припомни как в предишното Народно събрание са заваляли предложения за подкрепа към тях, без да имат изобщо връчен мандат.\nНовият проектокабинет на „Има такъв народ” ще бъде представен, „когато му дойде времето”, увери Тошко Йорданов. От думите му стана ясно, че има идеи за нов премиер, които вече се обсъждат. „Ние нямаме коалиционни партньори и няма с кого да обсъждаме кабинета, който е наша отговорност”, категоричен беше той.\n„Ние отново ще представим наш проект за кабинет, който, ако бъде подкрепен, ще влезе в длъжност. Ако не бъде подкрепен, по-логично е да има предсрочни избори”, каза още Йорданов и допълни, че отговорността за подкрепата ще е на „Демократична България” и „Изправи се! Мутри вън!”. От думите на представителите на партията стана ясно, че няма да бъде търсена подкрепата от страна на ГЕРБ, БСП и ДПС.\nНе стана ясно точно кои министри от проектоправителството ще бъдат сменени, нито кога и къде ще бъде обявен ревизираният проект на кабинет. Със сигурност обаче екоминистерство ще има, не е уточнено все още кой ще го поеме.\n„Най-реформаторският и най-българският кабинет, най-бързо работещият. Кабинет с ДНК на бъдещето.” Така номинираният за премиер в проектокабинета на ИТН, а впоследствие оттеглен като предложение, Николай Василев описа как би изглеждало правителството, ако идеята за него беше подкрепена. „Имаше критики към мен, че не съм ново лице. Но пък ако всички бяха непознати, щяха да кажат, че няма никой с управленски опит. Другата критика, че съм бил от НДСВ - не ме обижда и не се разграничавам от това си минало, а се гордея, че съм бил част от поколението държавници, което вкара България в НАТО и ЕС”, изтъкна Николай Василев.\nНародното събрание ще бъде свикано на 21 юли от 9 ч. по възможно най-бързия начин. Има ясен конституционен модел и ние ще вървим по него, заяви президентът Румен Радев. „Първо трябва да се сформират парламентарните групи, след това да поканим всички представители на ПГ на консултации, след това да връча първия мандат, такъв е редът и аз няма да го бавя", добави Радев.\nПрезидентът отбеляза, че очаква от политиците да продължат демонтажа на порочния управленски модел и да намерят изход от икономическата криза, несправедливостта и бедността. „Днес е българската политическа жътва, очакваме политиците да са на висотата на очакванията на хората”, отбеляза още президентът.\nБългария Слави Трифонов власт


В сряда кадровиците обединиха двете искания – на правосъдния министър Надежда Йорданова и на бившия министър Янаки Стоилов\nНа 18 май ще стане ясна съдбата на главния прокурор Иван Гешев. Тогава Висшият съдебен съвет (ВСС) ще заседава по същество и ще прецени дали да го освободи от поста му.\nВ сряда кадровиците обединиха двете искания – на правосъдния министър Надежда Йорданова и на бившия министър Янаки Стоилов.\nМинистър Йорданова представи доказателствени искания по процедурата. Едно от исканията е да се изиска запис от телевизионно интервю на Гешев през 2020 г. Тя изисква и заповед от прокуратурата за случаен подбор на делата.\nИван Гешев също направи доказателствено искане – да се предостави искане на Бойко Рашков за отстраняването му за изясняване на правната рамка.\nПреди заседанието на ВСС главният прокурор каза пред журналисти, че ще сезира днес Конституционния съд за закриването на специализираното правосъдие. Въпреки че ще го направи днес, новият Закон за съдебната власт действа.\nОще по тематаВССИван Гешевизбраносъвет


Градове загиват, други растат в България – BulgariCA\nСоциално-икономическите диспропорции между общините в България се увеличават, смятат икономисти от БАН\nНай-висока степен на социално-икономическо развитие  има  София-град. Следват Бургас, Варна, Стара Загора и Пловдив.  Учените от Икономическия институт на БАН казват, че около тези центрове като цяло се формират територии с равнище на развитие над средното за страната.\nСофия, 21 август\nСоциално-икономическите диспропорции между общините в България се увеличават, а държавата няма ясна стратегия за преодоляването им пише в доклад на Икономическия  институт на БАН, цитиран от БТА.\nВ отделни секторни политики и Оперативни програми се акцентира върху някои различия - като безработица и заетост, но липсва синхрон на мерките и комплексен подход в подкрепа на изоставащите райони, пише в доклад на института на тема "Териториалните различия в България - тенденции, фактори и политики".\nИзследването сочи, че само през периода 2004-2006 г. броят на развитите в социално-икономическо отношение общини е намалял от 34 на 29, а изостаналите са се увеличили от 79 на 81.\nВ челната класация по развитие попадат Варна, Добрич, Бургас, Пловдив, Стара Загора и София -град. В същата група са и някои общини с моноотраслови икономики като Козлодуй, Челопеч, Девня и Марково, но пък на територията им се намират стопански структури от национално значение, пише в анализа.\nНай-зле с най-голям брой изоставащи общини са областите Видин, Враца, Монтана, Шумен, Разград и Кърджали. Най-висока степен на социално-икономическо развитие  има София град, следван от Бургас, Варна, Стара Загора и Пловдив.\nУчените от Икономическия институт на БАН казват, че около тези центрове като цяло се формират територии с равнище на развитие над средното за страната.\nПо социални показатели, в групата "изоставащи" попадат 42 на сто от всички 264 общини в България. Нещо повече, през последните години техният брой се е увеличил от 96 на 110, твърдят авторите на проекта. Областите София-град и Габрово са единствените, в които няма изоставащи в социално отношение общини.\nПо комплексната скала на показатели като облагаем доход на едно лице, размер на средната работна заплата, изплатени социални помощи на човек, брой лекари и стоматолози на 1000 жители, редовно водоснабдяване, областите София-град, Варна, Стара Загора и Пловдив запазват относително стабилни позиции след 2003 г., става ясно от изследователския проект. Промени в положителна посока има в Бургас, Пазарджик, Перник и Сливен, докато Плевен, Кюстендил, Велико Търново, Силистра, Разград и, особено Търговище и Монтана, остават трайно на дъното по социално развитие.\nПо финансови показатели авторите на проекта групират общините в 3 категории - малки, с развит туризъм; малки, с индустриални дейности и големи.\nВ третата група има най-много на брой общини -  139 или 52,7% от всички административни центрове в страната. В групата на малките - индустриални са 76 общини, а на тези с развит туризъм - 49.\n← Без шеф на централната банка – България на 1те страници на световните медии\nКултурният министър печата книга в село Припек →


Утягивающий корсет под дрехите\nОтговори на проблемите на жените » Полезни съвети » Утягивающий корсет под дрехите\nДопълнителни округлости в областта на бедрата и талията, голям корем и обвисшая гърдите - проблеми, с които се сблъскват много момичета, особено след раждането, на различни операции, отпадане голямото си тегло и просто с течение на годините. Често възникват ситуации, когато трябва бързо и качествено да даде фигура стегнат вид. В такива моменти выматывающие тренировка във фитнес залата и изнуряющие диети не могат да се справят. На помощ ще дойде утягивающий корсет, който се носи под дрехите. Много жени използват този предмет коригиращо бельо на като в спешни ситуации, така и за всеки ден. Корсет не само ще помогне да се преодолеят недостатъците на фигурата, но и ще даде добра и атрактивна форма.\nМодницам, които искат да направят плосък корем, да се премахне обвисшие ханша и стегнете фигурата, ще отговарят на утягивающий корсет с чашки. Този модел лесно скроет недостатъци по-долу на гърдите, но и приподнимет и леко ще увеличи самият бюст, визуално, което му придава еластичност. Такъв вид утягивающего бельо, като корсет с лифчиком, чудесно към фасонам дрехи с дълбоко деколте.\nМодницам, които страдат от прекомерно закръгленост в зоната на талията и бедрата, по-добре да се носят под дрехите модел на женското утягивающего корсет под гърдите. Такъв вид коригиращо бельо е представена под формата на широк еластичен колан, който е не само скрива недостатъците на фигурата, но и тренира еластичността на кожата.\nУтягивающий корсет за корекции на фигурата\nДнес дизайнерите предлагат на жените модели утягивающих корсети под дрехите, които не само крият излишните округлости и гънките на кожата, но и служи за корекции на фигурата и обучава на мускулите. В този вид бельо добавени специални ластични нишки, понякога натурална вълнена прежда, както и микроелементи мед сребро. Външно такива модели изглеждат като сдельные корсети-тялото, които влияят на цялата област на корема, талията, бедрата и задните части. Но подобни артикули дамско бельо може да се използва след задължителна консултация със специалист.\nЖена утягивающее бельо\nВсяка жена иска да изглежда добре и има елегантен силует. Но, понякога, фигурата не отговаря на очакванията. В този случай на желания ефект може да\nВисоки гащи - това е много удобна форма на бельо. Освен това, основното им предимство е утягивающий ефект - те са в състояние да се махне корема,


13 дек 2017 | 12:30 11085\nВъпреки че виртуалните валути съществуват от близо десетилетие, едва в началото на тази година светът прикова вниманието си върху тях.\nОсновна причина за това е флагманът на всички криптовалути – биткойнът, който поскъпна близо 20 пъти само в рамките на 2017 г.\nСитуацията около блокчейн технологията (инфраструктурата, стояща зад виртуалните валути) се развива светкавично, като според мнозина, потенциалът, който крие това ново явление, може да се сравни с този на интернет.\nДокато блокчейн технологията вече официално намира приложение в най-различни бизнеси, криптовалутите продължават да крият огромен риск. Основният риск идва от това, че виртуалните валути не са регулирани. С други думи, инвеститорите нямат никаква защита, ако станат жертва на измама.\nОсвен това тегне липса на предвидимост, тъй като никой не знае дали утре националните правителства няма да решат да забранят, облагат или криминализират виртуалните валути – нещо, което много бързо ще сложи край на цялото парти. А то все още се намира в началото си.\nТепърва институционалните инвеститори ще навлязат на пазара на криптовалути чрез търговия с фючърси и появата на биткойн базирани ETF.\nПрогнозите сочат, че биткойнът може да поскъпне до 6-цифрени стойности, което провокира дори още по-голяма мания около новия и засега лесен начин за набавяне на висока доходност.\nВ света има около 1000 виртуални валути, които се търгуват публично, като общата им стойност възлиза на близо 490 млрд. долара, по данни на CoinMarketCap.\nЛокомотивът на всичко това са няколко по-популярни криптовалути, които се смятат и за най-надеждни, особено във все още мътните и анонимни води на този изцяло нов пазар, където човек никога не знае дали ще стане жертва на pump and dump схема.\nЕкипът на Profit.bg представя 7-те най-популярни криптовалути, подредени по размера на пазарната им капитализация, на база данните на CoinMarketCap, актуални към момента на подготвяне на материала.\n7. Даш (Dash)\nПазарна капитализация: 6.752 млрд. долара\nЦена: 870 долара\nВиртуалната валута се появява през 2014 г. под името Екскойн (Xcoin), като само месец след дебюта си криптовалутата сменя името си на Дарккойн (Darkcoin). Година по-късно има нова смяна на името, което е актуално до днес – Даш (Dash).\nТози дигитален актив се смята за един от най-лесните за използване при трансакции.\nЦената на един даш върви на ниво от 870 долара за брой, като от началото на годината ставаме свидетели на близо 8000% ръст. За сравнение, в началото на тази година даш се търгуваше срещу 11 долара.\nМаксималният брой единици, които могат да бъдат изкопани в блокчейн технологията на разглежданата виртуална валута, е 18 900 000. Досега са изкопани 7 750 149 броя.\nПазарна капитализация: 12.162 млрд. долара\nЦена: 4.38 долара\nIOTA е създадена през 2015 г. Основното предназначение на тази блокчейн технология е да осигури метод и канал за автоматични разплащания между машини в контекста на интернет на нещата.\nЦената на една единица от тази валута е ниска, но за сметка на това няма какво да се копае/добива, тъй като всички 2 779 530 283 броя МIOTA вече са в обращение. И тук сме свидетели на внушителен ръст, тъй като цената на MIOTA в началото на година бе под 1 долар.\n5. Рипъл (Ripple)\nПазарна капитализация: 15.8 млрд. долара\nЦена: 0.48 долара\nБлокчейн системата Ripple и криптовалутата, циркулираща в нея - XRP, се зараждат през 2012 г. Тук отново акцентът е поставен върху бързите и ефективни трансакции, като Ripple позволява много по-голяма скорост при прехвърляне на стойност.\nВ системата е предвидено да циркулират 100 000 000 000 XRP, като понастоящем те са 38 739 144 847 броя. В началото на тази година цената на един XRP бе едва 0.006 долара.\n4. Лайткойн (Litecoin)\nПазарна капитализация: 16.8 млрд. долара\nЦена: 310 долара\nЛайткойн се появява през 2011 г. и е една от първите алтернативи на биткойн по онова време. Идеята тогава е била свързана със създаването на алтернатива за диверсификация на инвестициите в биткойн.\nМаксималният обем на тази криптовалута е 84 000 000 броя, като понастоящем са изкопани/добити 54 280 508 броя. Лайткойнът поскъпва с близо 7000% от началото на годината, когато цената му бе едва 4.55 долара\n3. Биткойн Кеш (Bitcoin Cash)\nПазарна капитализация: 26.3 млрд. долара\nЦена: 1 562 долара\nБиткойн Кеш се появи през тази година, като събитието бе широко прокламирано като „разделяне на биткойн на две“. Всъщност Биткойн Кеш си е съвсем отделна криптовалута, която разполага с повече мащаб от класическия биткойн, или с други думи - осигурява по-бързи трансакции.\nВ мига на появата си всички инвеститори, притежаващи биткойн по сметките си, получиха автоматично същия брой биткойн Кеш. Подобно на първоизточника си, заложеният максимален брой единици в блокчейн системата са 21 000 000, като понастоящем са изкопани 16 852 775 броя.\nОколо биткойн Кеш имаше полемика, която се отрази на цената, но към днешна дата ставаме свидетели на петкратно поскъпване, откакто криптовалутата е на пазара.\n2. Етериум (Ethereum)\nПазарна капитализация: 62.1 млрд. долара\nЦена: 644 долара\nБлокчейн технологията Етериум се появи през 2015 г. Свойствата на тази технология позволяват вземането на краткотрайни решения на автоматичен принцип. Поради иновативния характер на Етериум, системата придоби бърза популярност и вече е втората най-влиятелна криптовалута на пазара.\n96 308 851 броя етери циркулират в обращение, като това е и максималният заложен брой. В началото на годината един етер се търгуваше срещу едва 8 долара.\nПазарна капитализация: 284 млрд. долара\nЦена: 17 000 долара\nБиткойнът се появява през 2009 г. за първи път. За негов създател се смята мистериозната личност (или организация) Сатоши Накамото, който до ден днешен остава неизвестен. Биткойнът е най-популярната криптовалута, като търговията с нея доминира на световните пазари за виртуални валути.\nПоявата й може да се смята за истинска революция, тъй като реално това е децентрализирана платежна система, чрез която могат да се прехвърлят огромни стойности без такси и съвсем анонимно.\nЕдиниците, циркулиращи в обращение, са 16 737 925 броя, а максималният заложен брой е 21 000 000 броя.\nВ началото на годината един биткойн се търгуваше срещу 962 долара, докато сега цената е близо 20 пъти по-висока.


Учените опитват да отглеждат човешки органи в прасета\nНачало > Естествени > Биология > Учените опитват да отглеждат човешки органи в прасета\nJuly 14, 2016 November 21, 2016 rossy.tashkova\nИзследователите успешно са създали ембриони в лабораторни условия, които са отчасти хора, отчасти прасета – създания, познати на науката като химери. Очаква се, че тези хибриди един ден да доведат до устойчив начин да се отглеждат и използват органи за трансплантация на пациенти, които биха загинали без тях.\nВъпреки че планът звучи радикален – защото е – нуждата от донорски органи в Съединените щати e по-голяма от всякога, с около 30 души, умиращи всеки ден от списъка с чакащи. Заради безмилостната нужда от органи, изследователите разработват изкуствени органи или органи от други видове,което е приложим вариант от десетилетия, но един въпрос остава: всичко това етично ли е?\nПреди да се впуснем да разглеждаме въпроса от етична гледна точка, нека се запознаем с експеримент на учените от университета в Дейвис, Калифорния.\nСпоред Кевин Роулинсън и Никола Дейвис от вестник “Гардиън”, екипът е съчетал човешки индуцирани плурипотентни стволови клетки с ДНК на човек в ембрион на прасе.Процесът включва образуване на празнина в ДНК на прасето, използвайки инструмент за изменяне на гени, който позволява човешки стволови клетки да се вмъкнат и отгледат до определен орган.\nВ този опит, учените планирали да отгледат човешки панкреас в съвсем нормално прасе.\n“Очаква се човешките клетки да следват химичните сигнали от зародиша на прасето и да се развият в различни тъкани в ембриона” – обяснява Дейвис.”В повечето случаи, собствените клетки на ембриона надделяват, но при панкреаса – няма клетки при прасетата, с които да се съревновават.”\nТози ембрион прасе-човек бил оставен да нарасне до 28-я ден, преди екипът да прекрати развитието му, за да изследва формираните тъкани. Те открили, че поне към 28-я ден на развитието, техният отчасти прасе, отчасти човешки ембрион е бил на път да се развие в нормално прасе с човешки панкреас.\n“Надяваме се, че ембрионите на прасета ще се развиват нормално, но панкреасът ще се образува почти изцяло от човешки клетки и ще бъде съвместим с пациенти, очакващи трансплантация” – съобщава лидерът на екипа – Пабло Рос пред BBC.\nС други думи, екипът вярва, че прасета могат да бъдат използвани като инкубатор за отглеждане на човешки органи с малко до никакви вредни странични ефекти. Тези прасета ще живеят нормален живот, въпреки уникалното си състояние.\nВъпреки че използването на животни за отглеждане на човешки органи е интригуващ отговор на световния проблем с донорството, същевременно е нещо, за което научната фантастика ни предупреждава от години. В края на краищата това, че можем да направим нещо означава ли, че трябва?\nТози въпрос се задава всеки път, когато учените правят подобни експерименти. Всъщност, Националният здравен институт в САЩ отказва да финансира такива експерименти, заради всички тези останали без отговор етични притеснения.\nСпециално за този експеримент критиката е насочена към два въпроса: ще доведе ли това до повече страдание за животните и възможно ли е пациент след трансплантация да се зарази от органите с болест, характерна за прасетата?\nНека започнем с първия. Въпреки че някои биха казали, че отнемането на живота на прасе е справедлива сделка, когато ще спаси човешки, мнозина не са съгласни, особено, ако животното страда през цялото време докато органа расте в него.\nПитър Стивънсън от “Съчувствие в световното фермерство”, международна организация за благосъстоянието на фермерските животни, споделя пред BBC:\n“Притеснен съм от идеята да намерим нов начин животните да страдат. Нека първо опитаме да склоним много повече хора да даряват органи. Ако след това още има недостиг, можем да помислим да използваме прасета, но при условие, че консумираме по-малко месо, за да няма цялостно увеличение на броя на прасетата, използвани за човешки цели.”\nАко всичко се развива както се надяваме, прасето би трябвало да живее нормален живот, без да е наясно за човешкия си орган. Проблемът е в това, че на този етап не знаем дали това е вярно, докато не се роди генетично променено прасе и бъде изучавано.\nДругият проблем – дали е възможно човек да се зарази с болест от прасетата – изглежда е решен миналата година от екип учени от “Медицински университет -Харвард”, които успешно изменят гените на прасетата, за да премахнат последователностите на ретровирус. Всъщност, лидерът на екипа – Джордж Чърч, е много развълнуван от новото изследване.\n“Отваря се възможността не просто да се извършват трансплантации от прасета на хора, но и цялата идея за орган от прасе е усъвършенствана” – заявява Чърч пред BBC. “Генното инженерство уверява, че органите са много чисти, на разположение при нужда и здравословни, затова могат да бъдат за предпочитане пред човешки органи за донорство.”\nВажно е да се отбележи, че изследването е в начален етап и екипът още разработва гените, които ще направят прасетата донори възможност в бъдеще. Също така не се споменава кога екипът възнамерява да направи публикация в рецензирано списание.\nЩе трябва да почакаме и да видим какво се крие в бъдещето за химерите, но това, че учените насочват все повече вниманието си към този въпрос, предвещава, че може би няма да се наложи да чакаме дълго.\nПреглеждания: 5 Неврологът Грег Дън ще представи работата си в София на Skeptics in the Pub...\nПреглеждания: 5 Розите са червени, но науката може някой ден да ги превърне в сини. Това е...


Другата криза: Нашествието на скакалци в Африка и Близкия изток има библейски размери - Вестник Утро\nДругата криза: Нашествието на скакалци в Африка и Близкия изток има библейски размери\nСвят\t| 2 май 2020, 11:32\t| коментара\nДокато по-голямата част от света в момента се опитва да се справи с пандемията от коронавируса, в Африка този проблем все още е сравнително малък. Континентът все още остава сравнително по-слабо засегнат от останалата част на света, но няколко от страните там са изправени пред друга и също толкова голяма опасност - епидемия, но от скакалци.\nРояците от скакалци са засегнали вече цели 23 държави от Африка и Близкия изток.\nСлед като през януари нашествието порази Етиопия, Кения, Сомалия, Уганда и Судан, снесените яйца на насекомите вече се излюпват и очертават 20 пъти по-мощна атака в близките дни, твърдят експерти.\nНасекомите вече опустошават посевите в страни като Египет, Пакистан и в Йемен, където гражданската война и без това е поставила населението в постоянна хуманитарна криза от няколко години насам.\nТака много правителства са принудени да водят борба на два фронта - от една страна да поддържат социална дистанция в борбата с COVID-19, а от друга да вложат усилията си срещу напаст, която може да предизвика сериозен глад, засягащ милиони хора.\nГолемият проблем с пустинните скакалци е, че за денонощие те могат да изконсумират огромни количества храна, която понякога дори надвишава собственото им тегло. А когато се движат в "облаци" от милиони насекоми, това буквално означава унищожението на хиляди хектари посеви и насаждения.\nСпоред оценките на експерти квадратен километър със скакалци консумира толкова, колкото биха изконсумирали 35 хиляди души.\nКъм момента най-засегната може би е Етиопия, където в крайна нужда от хранителна помощ са изпаднали около 1 млн. души. За страната това е най-мащабното струпване на опасните насекоми от поне 20 години насам.\nНад 200 000 хектара земеделски култури са били повредени или изцяло унищожени от насекомите, което ще доведе до загуби от над 356 000 тона зърно, включително сорго, царевица и пшеница, съобщи Агенцията по храните и земеделието към Организацията на обединените нации (ООН).\nОсвен това още 1,3 млн. хектара пасища са засегнати основно в региона на Сомалия. Това ще доведе до намаляване на площта за пасища с около 61% - нещо, от което ще пострада сериозно и скотовъдството в региона.\n"Ситуацията е особено притеснителна в Етиопия, Сомалия и Кения. Около един милион души само в Етиопия са засегнати от нападението на скакалците и в момента се нуждаят от спешна хранителна помощ", коментира пред EUobserver Кирил Феран, висш служител на ООН в региона.\nВ момента Агенцията по храните и земеделието към ООН разглежда нападението на скакалците като хуманитарна спешна ситуация от Трето ниво - същото, под което са категоризирани и пандемията от коронавируса, както и войните в Сирия и Йемен.\nАгенцията се е заела с това да извърши пръскания с пестициди над местата, където в момента скакалците се размножават и следи поведението на рояците, за да ограничи разпространението им. От там също помагат и на някои от най-сериозно пострадалите овчари и земеделци да се подсигурят с достатъчно храна, за да оцелеят.\nЕдин от проблемите в случая обаче идва оттам, че кризата със скакалците съвпада с кризата около коронавируса. Заради пандемията вносът на инсектициди е силно ограничен, което на практика прави засегнатите от насекомите страни на практика безсилни да отговорят на удара. А облаци от втората вълна вече унищожават обширни райони от Сомалия и Етиопия, придвижвайки се към Судан.\nНякои посочват като основна причина за кризата утежняващите се глобални климатични промени.\nПо принцип при нормални условия досега популацията от скакалците трябваше да е намаляла значително и да е пред изчезване. Промените в климата - повишени средни температури и увеличените количества дъжд в региона, обаче благоприятстват за размножаването и разпространението на насекомите.\nЗа пръв път от 70-те насам такова огромно количество скакалци се появява в Северна Кения. По-лошото за местните обаче е, че те започнаха да се размножават там. В края на миналата година облаци от скакалци преминаха над Аденския залив и Червено море, носени от вятъра, а в началото на тази година предизвикаха малка криза.\nСега обаче, заради наводненията в Сомалия от декември и по-високите температури, насекомите получиха подходяща среда за размножаването си. Така в края на февруари и началото на март в Кения се излюпиха нови поколения, които за около месец израстват в пълен размер и се сдобиват с крила.\nВсичко това повдига значително напрежението сред местните групи. Дори и при нормалния условия 20-те млн. души, живеещи в Източна Африка, са изправени пред проблем с недостига на храна. Сегашната заплаха обаче ги поставя пред угрозата от сигурен глад.\nГоляма част от тях са християни и в цялата тази ситуация те виждат библейски знаци за края на дните - болести (COVID-19), войни покрай засилването на екстремистките групировки в региона, глад и скакалци - достатъчен повод за още паника.\nЖител на Уганда посочва дърво, засегнато от скакалците. Снимка: Getty\nВ отговор на спешната нужда Групата на Световната банка се стреми да предоставя гъвкава подкрепа на засегнатите от огнището страни.\nВ краткосрочен план от Групата се стремят да мобилизират спешно отпускане на средства, което, съчетано с политически съвети към правителствата, да доведе до разработването на план за реакция на кризата.\nВ дългосрочен план се предвиждат по-голям пакет от мерки за подкрепа. Целта на програмата е да помогне на засегнатите домакинства и общности да се справят с икономическите последици от щетите от скакалците, да възстановят поминъка си и да предотвратят появата на бъдещи вредители.\nВъпреки това обаче несигурността в региона е огромна, а потенциалните кризи, които могат да се породят от създалото се напрежение, биха били опустошителни.


В кюстендилските села си честитят след баня | Вестник СТРУМА\nВ кюстендилските села си честитят след баня\nДата: 15.07.2017 / 16:07\nЖителите на зеленчукопроизводителното село Жабокрът в община Кюстендил се оплакват от воден режим в най-големите жеги, заради който не могат да се изкъпят или да ползват пералните си. Това разказа председателката на читалището в селото Милена Стоименова.\n„В събота имахме вода цял ден и налягането беше добро, така че се изкъпахме, а по махалата хората си честитяха като едно време „честита баня”, това е срамота, в кой век живеем, че да се радваме, че имаме вода на чешмата?!”, коментират живеещите в селото, намиращо се на 5-6 км от областния център Кюстендил.\nНад 10 села в региона са на воден режим или са с ограничено водоподаване заради намалял дебит от водоизточниците при горещините, отговориха от “Кюстендилска вода” на въпроса защо има режим на водата в селата.\nНай-сериозен е проблемът с питейната вода в общините Кочериново – така е всяко лято в района, Бобошево и Бобов дол. И близкото до Кюстендил село Дворище е на воден режим, за което има и заповед на местния кмет. В останалите села кметовете създават график за водоползването според дебита, казаха от “Кюстендилска вода”.\nСпоред запознати за обявяването на воден режим се иска специална кметска заповед, а местните управници избягват да го правят и решават ситуацията конкретно, според случая.\nКметът на Кюстендил Петър Паунов забрани със специална заповед ползването на питейна вода за напояване, за поливане на зелени площи и градини, за миене на улици, на моторни превозни средства и всякакви други нерегламентирани разходи на вода от ВиК мрежата.\n„Нарушителите ще бъдат санкционирани по Наредбата за обществения ред – глобата е от 50 до 500 лева”, казаха от община Кюстендил. Според общинските чиновници ситуацията в областния център все още е нормална, въпреки високите температури и намаляването на нивото на реките в региона.\nЗа поддържане на нормалното налягане освен подаваните 240 литра в секунда за Кюстендил, вода се подава и с помпи от над 20-те кладенеца по река Струма.\nСамо преди няколко дена, в началото на седмицата, сериозна авария остави без вода за около ден живеещите в кварталите около градския плаж, оплакаха се от домакинствата в тази част на града.\nПредишна : Десетки благоевградчани прегледаха безплатно колите си в Деня на отворените врати в СБА\nСледваща : Вестник „Струма” дава шанс за старт в кариерата!\nДъждовете атакуват късните сортове череши в Кюстен...


Apartment Jelsa 4602c - НАЙ-НИСКИ ЦЕНИ от agoda.com\nApartment Jelsa 4602c е перфектен избор за пътуващи, които желаят да почувстват духа на Йесла. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nApartment Jelsa 4602c прави всичко възможно гостите да се почувстват удобно. Затова хотелът предоставя най-добрите услуги и удобства. Гостите на хотела могат да ползват съоръжения като безплатен WiFi достъп във всички стаи, паркинг.\nАтмосферата на Apartment Jelsa 4602c се усеща във всяка стая. Удобства като климатик, балкон/тераса, телевизор, хладилник, вана са само някои от даденостите на обекта. Освен това в хотела можете да се възползвате от множество предложения за приятно прекарване на свободното време. С превъзходните си удобства и отличното си местоположение Apartment Jelsa 4602c е идеално място, в което можете да се насладите на престоя си в Йесла.